# 

**PROGRAMUL OPERAȚIONAL CAPITAL UMAN – PROGRAMUL OPERAȚIONAL REGIONAL**

**DEZVOLTARE LOCALĂ PLASATĂ SUB RESPONSABILITATEA COMUNITĂȚII**

**ANEXA 2 - CRITERIILE DE EVALUARE ȘI SELECȚIE STRATEGII DE DEZVOLTARE LOCALĂ**

**GHIDUL SPECIFIC**

**privind depunerea și selecția Strategiilor de Dezvoltare Locală**

**Etapa a II-a mecanismului DLRC**

Cuprins

[1](#_Toc486851834)

[E0: Verificarea conformității administrative și a eligibilității financiare/ validarea sprijinului pregătitor 3](#_Toc486851835)

[E1. Evaluarea studiului de referință 7](#_Toc486851836)

[E2. Evaluarea parteneriatului 9](#_Toc486851837)

[E3. Evaluarea strategică și operațională 11](#_Toc486851838)



# E0: Verificarea conformității administrative și a eligibilității financiare/ validarea sprijinului pregătitor

**Responsabil: Comitetul Comun de Selecție (CCS) prin Secretariatul CCS**

**Regulă evaluare:**SDL este declarată eligibilă pentru a intra în etapa următoare de selecție doar dacă obține DA la toate criteriile de mai jos.

Pentru oricare NU la criteriile de mai jos, SDL va fi declarată neeligibilă.

Pentru SDL elaborate cu sprijin pregătitor POCU, prin îndeplinirea acestor criterii sunt validate inclusiv cheltuielile aferente sprijinului pregătitor.

În cazul în care se constată neîndeplinirea acestor criterii, cheltuielile finanțate în cadrul proiectului pentru sprijin pregătitor nu vor fi plătite sau, dacă au fost plătite, vor fi recuperate în totalitate.

**Criteriile E0:**

|  |  |  |  |  |
| --- | --- | --- | --- | --- |
| **ANEXA** | **Criteriile E0** | **Explicații (documente/informații a căror existență se verifică)** | **Îndeplinire criteriu** | |
| ANEXA 1: | Planul cu delimitarea teritoriului vizat de SDL (asumat prin decizie a GAL pe baza rezultatelor studiului de referință), pe modelul PUG, și fotografii relevante din zonele/comunitățile marginalizate vizate | Delimitarea teritoriului SDL se va face la nivel de străzi și număr, pe baza rezultatelor studiului de referință.  Se va verifica dacă Anexa 7 cuprinde și decizia GAL de asumare a teritoriului delimitat în Plan | 1. Da | 2. Nu |
| ANEXA 2 | Declarație pe propria răspundere privind datele utilizate în cadrul Studiului de referință, cu asumarea faptului că, în situația în care, pe parcursul verificărilor, se vor identifica date incorecte/nereale, SDL va fi declarată neeligibilă. | Declarația pe proprie răspundere din partea reprezentantului legal / împuternicit GAL. | 1. Da | 2. Nu |
| ANEXA 3: | Metodologia și instrumentele de cercetare (chestionarul/chestionarele și ghidurile de interviuri/focus grup) folosite în studiul de referință; | Se va prezenta inclusiv metoda / modalitatea de eșantionare folosită în studiul de referință | 1. Da | 2. Nu |
| ANEXA 4: | Baza de microdate primare rezultată din studiul de referință, în format .XLSX (Excel) | Baza de microdate cuprinde centralizarea rezultatelor instrumentelor de cercetare aplicate la nivel de persoană | 1. Da | 2. Nu |
| ANEXA 5: | Decizia GAL privind teritoriul SDL și declararea zonei/lor urbane marginalizate vizată/ vizate din teritoriul SDL (care în prealabil au fost validate) | Se va urmări corelarea informațiilor cuprinse în Anexele 1 și 5 | 1. Da | 2. Nu |
| ANEXA 6: | Minimul de date privind accesul populaţiei din teritoriul GAL la servicii publice și infrastructură socială, în conformitate cu Tabelul 2 din Modelul Cadru de SDL | Tabel 2 – Model Cadru SDL | 1. Da | 2. Nu |
| ANEXA 7: | Dovada referitoare la organizarea juridică a GAL în conformitate cu prevederile OG nr. 26/2000 cu privire la asociații și fundații, aprobată prin Legea nr. 246/2005 cu modificările și completările ulterioare. | Actul constitutiv și statutul GAL, precum și numărul de înscriere în Registrul asociațiilor și fundațiilor. | 1. Da | 2. Nu |
| ANEXA 8: | Procesul verbal al ședinței Adunării Generale pentru alegerea Comitetului Director și lista participanților (cu semnături) | Proces verbal ședință Adunarea Generală  Listă participanți cu semnături | 1. Da | 2. Nu |
| ANEXA 9: | Componența Comitetului Director, în conformitate cu Tabelul 4 din Modelul Cadru de SDL | Tabel 4 – Model Cadru SDL | 1. Da | 2. Nu |
| ANEXA 10: | Documente suport care să dovedească organizarea funcțională a GAL-ului: (a) - (l) | **(a)** CIM manager și asistent  **(b)** CIM facilitator și procedura angajare / contract prestări servicii și procedura contractare  **(c)** act proprietate spațiu /contract închiriere spațiu și contracte utilități  **(d)** Amenajarea unui birou funcțional (sediul GAL) *- se dovedește prin documentele suport de la punctele c) si e)*  **(e)** Actul de transfer spre utilizare de către GAL, pe întreaga durată de existență a parteneriatului, a echipamentelor achiziționate de autoritatea publică locală în cadrul sprijinului pregătitor pentru elaborarea SDL;  **(f), (g), (h), (i),** **(j), (k), (l) –** Documente justificative (ex: Statutul GAL/ actul constitutiv GAL/ Decizie a Comitetului Director GAL/ Procedura de evitare a conflictului de interese/ Model declarație pe propria răspundere etc.) | 1. Da | 2. Nu |
| ANEXA 11: | Autorizația obținută de GAL de la Autoritatea Națională pentru Protecția Datelor cu Caracter Personal | Autorizația ANPDCP | 1. Da | 2. Nu |
| ANEXA 12: | Lista activităților desfășurate de GAL ce au avut în vedere îmbunătățirea competențelor în domeniile vizate de SDL, în conformitate cu Documentul suport C aferent Modelului Cadru de SDL (*pentru GAL-urile beneficiare de sprijin pregătitor)*. În cazul GAL-urilor care nu au beneficiat de sprijin pregătitor, această anexă va conține dovada privind competențele personalului administrativ GAL (manager, asistent administrativ și, eventual, facilitator/facilitatori) în domeniile vizate de SDL/DLRC, inclusiv în managementul de proiect. | Document suport C/ dovada competențe (diploma, certificat etc.) | 1. Da | 2. Nu |
| ANEXA 13: | Fișa postului și curriculum vitae al managerului GAL | Fișa postului și CV manager GAL | 1. Da | 2. Nu |
| ANEXA 14: | Documente suport privind conținutul și participarea la ședințele Comitetului Director GAL în care au fost abordate cele 5 teme obligatorii | Agenda, lista participanților cu semnături, minuta, materialele prezentate, fotografii. | 1. Da | 2. Nu |
| ANEXA 15: | Fișa postului și curriculum vitae al facilitatorului comunitar, dacă a fost angajat un specialist, respectiv contractul pentru activitățile de facilitare comunitară, însoțit de acte doveditoare ale experienței relevante, dacă a fost contractată o firmă sau un ONG | Fișa postului și CV facilitator  Contractul pentru activitățile de facilitare comunitară  Acte doveditoare ale experienței relevante | 1. Da | 2. Nu |
| ANEXA 16: | Documente suport privind conținutul (minutele întâlnirilor) și participarea la întrunirile publice organizate în zona/ele marginalizate vizate | Agenda, lista participanților cu semnătura și date privind sexul, vârsta și etnia acestora, raportul sintetic al întrunirii pregătit de facilitator spre a fi prezentat în ședința C.D. al GAL, fotografii. | 1. Da | 2. Nu |
| ANEXA 17: | Identificarea și justificarea tipurilor de măsuri necesare pentru a rezolva principalele probleme din teritoriu | Document suport E (*exemplu de identificare a tipurilor de măsuri necesar de întreprins*) | 1. Da | 2. Nu |
| ANEXA 18: | Distribuția măsurilor pe zonele din teritoriul SDL, în conformitate cu Tabelul 6 din Modelul Cadru de SDL | Tabel 6 – Model Cadru SDL | 1. Da | 2. Nu |
| ANEXA 19: | Distribuția măsurilor pe sectoare și tipuri de investiții, în conformitate cu Tabelul 7 din Modelul Cadru de SDL | Tabel 7 – Model Cadru SDL | 1. Da | 2. Nu |
| ANEXA 20: | Matrice de corespondență privind complementaritatea intervențiilor propuse în cadrul listei indicative de intervenții cu finanțare din POR, POCU, alte surse (după exemplul oferit în Documentul suport J aferent Modelului Cadru de SDL) | Document suport J (*exemplu Matrice de corespondență privind complementaritatea intervențiilor*) | 1. Da | 2. Nu |
| ANEXA 21: | Fișele intervențiilor din lista indicativă, pe modelul din Documentul suport K aferent Modelului Cadru de SDL | Pachet fișe conform model Document suport K | 1. Da | 2. Nu |
| ANEXA 22: | Procedura de monitorizare și evaluare a SDL, inclusiv indicatorii POCU și POR, cu respectarea țintelor minime stabilite pentru indicatorii de realizare POCU, în funcție de bugetul alocat intervențiilor POCU la nivel de SDL | Caseta 4 – Model Cadru SDL (țintele propuse pentru indicatorii de realizare POCU raportat la bugetul total POCU la nivel de SDL minus cheltuieli de funcționare GAL, conform Anexei la Modelul Cadru SDL ”Indicatori 5.1”.  Tabel 8 – Model Cadru SDL (Indicatori de rezultat proprii SDL) – *exemplu Document suport M* | 1. Da | 2. Nu |
| ANEXA 23 | Bugetul SDL, cu respectarea criteriilor de conformitate financiară:   1. bugetul total POR+POCU al SDL nu depășește 7.000.000 euro în cazul regiunilor mai puțin dezvoltate/4.000.000 euro in cazul regiunii BI 2. Un procent de minimum 10% din bugetul total al SDL este alocat intervențiilor finanțabile din Fondul European de Dezvoltare Regională, prin POR. 3. Un procent de minimum 30% din bugetul total al SDL este alocat intervențiilor finanțabile din Fondul Social European, prin POCU. 4. Cheltuielile pentru funcționarea GAL nu depășesc 15% din alocarea aferentă intervențiilor finanțabile din Fondul Social European, prin POCU | Capitolul 8 SDL – Planul Financiar  *Document suport N (Exemplu de prezentare a bugetului SDL)* | 1. Da | 2. Nu |
| ANEXA 24: | Hotărârea GAL de asumare a SDL | Decizia Comitetului Director GAL | 1. Da | 2. Nu |
|  | SDL include toate capitolele și subcapitolele din Modelul Cadru de SDL? | SDL | 1. Da | 2. Nu |

# E1. Evaluarea studiului de referință

**Responsabil: Expert Date**

**Regulă evaluare:**SDL este declarată eligibilă pentru a intra în etapa următoare de selecție doar dacă obține DA la toate criteriile de mai jos. Îndeplinirea criteriilor este verificată în teren, după caz.

Pentru oricare NU la criteriile aplicabile de mai jos, SDL va fi declarată neeligibilă.

**Criteriile E1:**

Evaluarea se face pe baza documentelor aferente Studiului de referință și a bazei de microdate primare înaintate de Solicitant.

|  |  |  |  |  |
| --- | --- | --- | --- | --- |
|  | **Criteriile E1** | **Explicații (documente care se verifică)** | **Îndeplinire criteriu** | |
| 1. | Este prezentată decizia referitoare la delimitarea exactă a teritoriului SDL? | Se va verifica dacă Anexa 5 a SDL cuprinde și decizia GAL de asumare a teritoriului delimitat în Anexa 1 a SDL (Planul cu delimitarea teritoriului vizat de SDL)  Delimitarea teritoriului SDL se va face la nivel de străzi și număr, pe baza rezultatelor studiului de referință. | 1. Da | 2. Nu |
| 2. | Teritoriul SDL respectă criteriile de dimensiune (intre 10.000-150.000 locuitori) și coerență? | Conform datelor din studiul de referință. | 1. Da | 2. Nu |
| 3. | Teritoriul SDL are delimitate perimetrele care corespund zonelor cu caracter distinct? | Anexa 1 a SDL (Planul cu delimitarea teritoriului vizat de SDL) | 1. Da | 2. Nu |
| 4. | Teritoriul SDL cuprinde cel puțin o zonă urbană marginalizată (ZUM) și zona urbană funcțională aferentă, în care au fost identificate zonele distincte pentru intervenții DLRC? | Conform rezultatelor studiului de referință | 1. Da | 2. Nu |
| 5. | Zona declarată zonă urbană marginalizată este identificată corect ca ZUM? | Se verifică cu datele din Atlasul Zonelor Urbane Marginalizate sau baza de microdate primare rezultată din Studiul de referință, folosind metoda descrisă în Modelul Cadru SDL, secțiunea 2.2.2, Tabel 1. | 1. Da | 2. Nu |
| 6. | Etapa de validare a fost urmată de etapa de declarare a zonei sau zonelor marginalizate care au fost selectate pentru a fi adresate prin SDL? | Se va urmări corelarea informațiilor cuprinse în Anexele 1 și 5 ale SDL | 1. Da | 2. Nu |
| 7. | Zona urbană marginalizată (ZUM) declarată comunitate roma este identificată corect*[[1]](#footnote-1)*? | Se verifică cu baza de microdate primare rezultată din Studiul de referință. | 1. Da | 2. Nu |
| 8. | În Studiul de referință este utilizată o metodă probabilistică de eșantionare la nivelul teritoriului? | Se verifică Anexa 3 a SDL - *Metodologia și instrumentele de cercetare,* în cadrul căreia este prezentată inclusiv metoda de eșantionare | 1. Da | 2. Nu |
| 9. | Metodologia și baza de microdate primare rezultată din Studiul de referință permit identificarea persoanelor în risc de sărăcie sau excluziune socială de pe raza teritoriului SDL | În conformitate cu Modelul Cadru SDL, secțiunea 2.3.5.1) | 1. Da | 2. Nu |
| 10. | Metodologia și baza de date permit identificarea principalelor probleme cu care se confruntă populația din teritoriul SDL la nivelul zonelor cu caracter distinct? | În conformitate cu Modelul Cadru SDL, secțiunea 2.3.5.1) | 1. Da | 2. Nu |
| 11. | Dacă sunt utilizate metode calitative pentru identificarea problemelor comunitare din perspectiva cetățenilor, au fost organizate cel puțin două focus-grupuri la care să participe femei și bărbați, romi și non-romi? | Se verifică Anexa 3 a SDL - *Metodologia și instrumentele de cercetare* | 1. Da | 2. Nu |
| 12. | Metodologia cercetării studiului de referință include realizarea unor discuții de grup (focus grupuri) cu reprezentanții instituționali și specialiștii de la nivel local? | Se verifică Anexa 3 a SDL - *Metodologia și instrumentele de cercetare* | 1. Da | 2. Nu |

# 

# E2. Evaluarea parteneriatului

**Responsabil: Expert Parteneriat**

**Regulă evaluare:**SDL este declarată eligibilă pentru a intra în etapa următoare de selecție doar dacă obține DA la toate criteriile de mai jos. Pentru oricare NU la criteriile de mai jos, SDL va fi declarată neeligibilă.

**Criteriile E2:**

Evaluarea se face pe baza documentelor suport înaintate de Solicitant și, după caz, prin verificări în teren.

|  |  |  |  |  |
| --- | --- | --- | --- | --- |
| 1. | Durata de existență a parteneriatului GAL este cel puțin egală cu durata de implementare a SDL propusă? |  | 1. Da | 2. Nu |
| 2. | Sunt respectate regulile GAL privind luarea deciziei, conform Modelul Cadru SDL, Anexa 10, pct. (j)?   1. Nici autorităţile publice, nici un alt grup nu pot avea drept de vot mai mare de 49%; 2. Cel puţin 50% din voturile ce ţin de selecţia proiectelor trebuie să vină din partea partenerilor din sectorul non-public; 3. Dintre membrii Comitetului Director al GAL minim 20% trebuie să fie reprezentanţi ai zonei/zonelor urbane marginalizate (atât persoane fizice, cât si juridice). |  | 1. Da | 2. Nu |
| 3. | A angajat GAL-ul personal administrativ- cel puțin un manager și un asistent administrativ, conform Modelul Cadru SDL, Anexa 10, pct. (a)? |  | 1. Da | 2. Nu |
| 4. | A angajat GAL-ul un specialist sau un ONG sau o companie pentru activitățile de mobilizare/ facilitare comunitară, conform Modelul Cadru SDL, Anexa 10, pct. (b)? |  | 1. Da | 2. Nu |
| 5. | Au fost organizate ședințe ale Comitetului Director GAL pe temele precizate în Modelul Cadru SDL (secțiunea 4.2.1)? |  | 1. Da | 2. Nu |
| 6. | Au fost organizate întruniri publice în zona/zonele urbane marginalizate pe temele obligatorii precizate în Modelul Cadru SDL (secțiunea 4.2.2)? |  | 1. Da | 2. Nu |
| 7. | La întrunirile publice obligatorii în zona/zonele urbane marginalizate au participat minimum 50 persoane de pe raza ZUM, din care minimum 40% femei și în jur de 20% tineri (16-29 ani) (Modelul Cadru SDL, secțiunea 4.2.2)? |  | 1. Da | 2. Nu |
| 8. | La întrunirile publice obligatorii în zona/zonele urbane marginalizate a fost asigurată participarea rezidenților romi într-un procent corespunzător cu ponderea acestora în populația totală a ZUM (Modelul Cadru SDL, secțiunea 4.2.2)? |  | 1. Da | 2. Nu |
| 9. | Există dovezi că principalele discuții/opinii/concluzii din întrunirile publice au fost prezentate în ședințele Comitetului Director? |  | 1. Da | 2. Nu |
| 10. | Sunt prezentate regulile privind înscrierea ca membru fondator/asociat în GAL a persoanelor fizice relevante, conform Modelul Cadru SDL, Anexa 10, pct. (f)? |  | 1. Da | 2. Nu |
| 11. | Sunt prezentate regulile GAL cu privire la exceptarea de la plata cotizației pentru membri persoane fizice relevante, în special cele din zona/ele urbane marginalizate țintite, fără ca acest fapt să afecteze dreptul acestora de a fi aleși și de a avea drept de vot în Comitetul Director, conform Modelul Cadru SDL, Anexa 10, pct. (g)? |  | 1. Da | 2. Nu |
| 12. | Sunt prezentate regulile privind înscrierea ca membru fondator/asociat în GAL a reprezentanților sectorului privat și a societății civile, conform Modelul Cadru SDL, Anexa 10, pct. (h)? |  | 1. Da | 2. Nu |
| 13. | Sunt prezentate regulile GAL cu privire la cotizația anuală pentru membri reprezentanți ai sectorului privat sau ai societății civile, conform Modelul Cadru SDL, Anexa 10, pct. (i)? |  | 1. Da | 2. Nu |
| 14. | Sunt prezentate regulile privind patrimoniul GAL la încetarea parteneriatului, conform Modelul Cadru SDL, Anexa 10, pct. (l)? |  | 1. Da | 2. Nu |
| 15. | Este prezentată procedura GAL de prevenire a riscului de apariție a unui conflict de interese, conform Modelul Cadru SDL, Anexa 10, pct.(K)? |  | 1. Da | 2. Nu |
| 16. | Este prezentată autorizația obținută de GAL de la Autoritatea Națională pentru Protecția Datelor cu Caracter Personal? |  | 1. Da | 2. Nu |
| 17. | Numărul de membri AGA a crescut ca urmare a activităților de, în special pentru categoriile care vizează persoane fizice (cetățeni din zona marginalizată, tineri 16-29 ani, femei, romi, reprezentanți grupuri vulnerabile în sărăcie sau excluziune socială)? (vezi Modelul Cadru SDL, secțiunea 4.2.2, Tabel 5) |  | 1. Da | 2. Nu |
| 18. | Are GAL sediul social/ punct de lucru/ sucursală/filială în teritoriul unității teritorial-administrative în care funcționează, conform Modelul Cadru SDL, Anexa 10, pct. (c)? |  | 1. Da | 2. Nu |
| 19. | Este amenajat un birou funcțional al GAL, conform Modelul Cadru SDL, Anexa 10, pct. (d)? |  | 1. Da | 2. Nu |
| 20. | Este realizat transferul spre utilizare de către GAL, pe întreaga durată de existență a parteneriatului, al echipamentelor achiziționate de autoritatea publică locală în cadrul sprijinului pregătitor, conform Modelul Cadru SDL, Anexa 10, pct. (e)? |  | 1. Da | 2. Nu |

**Raportul de parteneriat:**

Pe baza verificărilor telefonice și/sau e-mail, Expertul în parteneriat elaborează un raport în care acordă o notă de la 1 la 10 pentru fiecare din activitățile de animare a partenerilor locali și de mobilizare a comunităților marginalizate enumerate mai jos, cu justificarea notelor acordate. Acest raport este înaintat CCS pentru a oferi suport în evaluările realizate de membrii CCS.

Evaluarea activității de animare a partenerilor locali și de mobilizare a comunităților marginalizate va urmări:

1. Evaluarea aranjamentelor organizaționale dezvoltate de GAL pentru a facilita participarea comunitară (spre exemplu: fișele de post ale personalului GAL, proceduri interne de lucru, organizarea activităților de comunicare etc.);
2. Evaluarea activităților de animare a partenerilor locali – societate civilă și sector privat;
3. Evaluarea activităților de animare a partenerilor locali – instituții publice;
4. Evaluarea activităților de mobilizare, facilitare, informare a comunității marginalizate, mai ales a zonei/zonelor marginalizate;
5. Au fost utilizate metode inovative de implicare activă a membrilor comunității marginalizate în procesul de elaborare a SDL?

*NB: Notele acordate de către Expertul în parteneriat nu se iau în calcul în punctajul final, sunt doar un suport pentru CCS.*

# E3. Evaluarea strategică și operațională

**Responsabil: Comitetul Comun de Selecție**

**Regulă evaluare:** Fiecare instituție reprezentată în CCS acordă o notă de la 1 la 10 pentru fiecare din criteriile E3. Toate SDL care au ajuns în această etapă au obținut ”Da” la toate criteriile E0, E1 și E2.

**Criteriile E3**sunt organizate pe două dimensiuni, E3A: Dimensiunea strategică și E3B: Dimensiunea operațională.

Punctajul final obținut pentru setul de criterii E3 este relevant în faza de selecție.

|  |  |  |  |
| --- | --- | --- | --- |
|  | **Criteriile E3A: Dimensiunea strategică** | **Explicații (informații urmărite de evaluatori)** | Note de la 10 la 1 |
| 1. | Evaluarea prezentării generale a orașului sau municipiului  *Prezentarea populației și a caracteristicilor demografice, a patrimoniului de mediu, a patrimoniului arhitectural și cultural, locuirii, profilului economic, instituțiilor locale și serviciilor publice, organizațiilor societății civile* | * Cap. 1 Model cadru SDL |  |
| 2. | Strategia reflectă nevoile de dezvoltare ale teritoriului?  *Există o legătură clară și logică între obiectivele specifice și măsurile din Planul de acțiune, pe de-o parte, și analiza SWOT, pe de alta* |  |  |
| 3. | Evaluarea prezentării analizei diagnostic ale diferitelor zone din teritoriul SDL, inclusiv ZUM  *Prezentarea diferitelor categorii de persoane aflate în risc de sărăcie sau excluziune socială de pe teritoriul SDL, cu accent pe ZUM, a, problemelor comunitare, a datelor referitoare la accesul la instituții și servicii publice. Problemele cheie sunt clar identificate.* | * Document suport E. *Exemplu de identificare și justificare a tipurilor de măsuri necesar de întreprins în ZUM* * Identificarea categoriilor de persoane aflate in risc de sărăcie si excluziune socială, precum și repartizarea lor pe zonele distincte din teritoriul SDL * Prioritizarea intervențiilor conform problemelor identificate și corelat cu distribuția teritorială a grupurilor vulnerabile (se va urmări focusarea pe persoanele care provin din ZUM) |  |
| 4. | Evaluarea reprezentării echitabile a diferitelor categorii de persoane aflate în risc de sărăcie sau excluziune socială în întregul proces DLRC (în structurile GAL, în luarea deciziilor, în Comitetul Director, precum și ca grupuri țintă vizate de lista indicativă de intervenții asociată SDL).  *Se realizează pe baza documentației pusă la dispoziție de expertul în participare comunitară.* | * + Tabel 5 Model cadru SDL – *Evoluția numărului de membri ai Adunării Generale* |  |
| 5. | Planul de acțiune este coerent și include măsuri care adresează toate problemele identificate în teritoriu?  *Planul de acțiune cuprinde o listă de măsuri bine organizată, cu fiecare din ele descrisă la modul general, cu evidențierea corelării acestora cu rezultatele consultării la nivel local și recomandările experților, cu termene de realizare și responsabili.* |  |  |
| 6. | Care este relația cu alte parteneriate și cu acțiunile desfășurate anterior în teritoriul vizat? Există metode și sisteme de coordonare care asigură sinergia cu alte intervenții finanțate în teritoriu?  *S-au identificat alte parteneriate care se află în relație cu parteneriatul de față.*  *Au fost create sisteme de coordonare (de ex., întâlniri periodice cu alte GAL)* | * Se urmărește experiența GAL, a partenerilor din GAL + Cap. 1.9 SDL - *Experiența locală privind proiectele cu finanțare europeană* |  |
| 7. | Cum se va evita riscul formării unor noi zone segregate și/sau segregării în școli/locuire?  *În special dacă sinteza acțiunilor necesare conține măsuri legate de construire de infrastructură de locuire, de mobilitatea urbană sau de educație (cu precădere, școli sau ”școală după școală”). Vezi Documentul suport G.* | * Document suport G. *Informații generale și exemple de activități privind combaterea segregării* |  |
| 8. | Evaluarea planului de acțiune SDL din prisma:   1. caracterului integrat la nivelul teritoriului selectat 2. caracterului multisectorial al măsurilor de intervenție incluse 3. complementarității între investițiile în infrastructură de tip FEDR și măsurile soft, de tip FSE, inclusiv finanțate din alte surse | * Tabel 6 – Model Cadru SDL * Tabel 7 – Model Cadru SDL * Document suport I (*exemplu Matrice de corespondență privind complementaritatea intervențiilor*) |  |
| 9. | Evaluarea mijloacelor prin care GAL-ul va asigura sustenabilitatea intervenției DLRC în baza măsurilor identificate.  *Spre exemplu, prin implicarea sectorului privat, asigurarea unui nivel ridicat de participare a comunității marginalizate, integrarea măsurilor axate pe zonă cu măsurile sectoriale, cu accent pe intervențiile intangibile (soft), în special campanii de informare și educare a locuitorilor zonei, alături de alte exemple de criterii incluse în Documentul suport H.* | * Document suport H - *Exemple de criterii de selecție a SDL legate de sustenabilitate* |  |

|  |  |  |  |
| --- | --- | --- | --- |
|  | **Criteriile E3B: Dimensiunea operațională** |  | Note de la 10 la 1 |
| 10. | Evaluarea contribuției măsurilor SDL la temele orizontale.  *Temele orizontale includ dezvoltarea durabilă, egalitatea de șanse, non-discriminarea, egalitatea între femei și bărbați* |  |  |
| 11. | Promovarea metodelor inovative de implicare activă a membrilor comunității |  |  |
| 12. | Evaluarea **listei indicative de intervenții aferente SDL** pe baza următoarelor criterii:   1. Intervențiile răspund nevoilor de dezvoltare identificate 2. Se asigură complementaritatea intervențiilor soft/hard 3. Intervențiile POR/POCU propuse în cadrul listei indicative se încadrează în domeniile eligibile ale celor 2 programe, așa cum sunt enunțate în Modelul Cadru de SDL (cap. 6.3) 4. Intervențiile SDL finanțate din alte surse sunt complementare celor prevăzute pentru finanțare POR/POCU ; 5. Intervențiile FEDR din cadrul SDL vizează cel puțin două din tipurile de acțiuni finanțabile prin POR 6. Sprijinul FEDR pentru utilități publice și infrastructură rutieră (străzi urbane) nu depășește 30% din valoarea totală FEDR a pachetului integrat de proiecte care răspund nevoilor comunităților marginalizate. 7. Intervențiile FSE vizează acțiuni integrate (pachete integrate de măsuri în funcție de nevoile grupurilor țintă vizate), în sensul abordării a cel puțin două domenii de intervenție (educație, ocupare, servicii sociale, asistență socială, combaterea discriminării etc.); 8. Pentru intervențiile finanțate din FSE, minimum 50% din grupul țintă (persoanele care beneficiază de servicii integrate) vor beneficia de măsuri de ocupare (ex. ucenicie, stagii, subvenționarea locurilor de muncă, formare profesională, antreprenoriat etc.) 9. Sunt asigurate mecanisme prin care GAL-ul va crește șansele de sustenabilitate a intervențiilor propuse în lista indicativă. | * 1. Se verifică pachetul de fișe aferente listei indicative de intervenții (Anexa , conform Document suport K. Fişa pentru intervențiile din lista indicativă:   - se urmărește corelarea informațiilor evaluate la criteriul 3   * 1. Tabel 7 – Model Cadru SDL)   2. În situația în care, la nivelul bugetului SDL se constată încadrarea greșită a unor intervenții pentru finanțarea din POR/POCU, acestea vor fi semnalate de evaluatori pentru a fi reîncadrate de GAL în alte surse de finanțare   3. Document suport I (exemplu Matrice de corespondență privind complementaritatea intervențiilor)   4. Document suport I (exemplu Matrice de corespondență privind complementaritatea intervențiilor)   5. Se vor urmări bugetele aferente intervențiilor care vizează utilități publice și infrastructură rutieră (la nivelul pachetului de fișe   6. Se vor urmări fișele aferente intervențiilor FSE   7. Se vor urmări fișele aferente intervențiilor FSE care vizează măsuri de ocupare (accesul și/sau menținerea pe piața muncii, inclusiv prin formare profesionala, ucenicie și stagii; susținerea antreprenorialului în cadrul comunității, inclusiv a ocupării pe cont-propriu);   8. Document suport H. Exemple de criterii de selecție a SDL legate de sustenabilitate + punct 14 din fișele intervențiilor |  |
| 13. | Experiența partenerilor din GAL în implementarea proiectelor de dezvoltare locală, în special cu fonduri europene. | Cap. 1.9 SDL - *Experiența locală privind proiectele cu finanțare europeană* |  |
| 14. | Evaluarea modului în care se va realiza de către personalul GAL monitorizarea și evaluarea continuă a implementării SDL, atât din perspectiva eficacității (măsura în care sunt atinse obiectivele), cât și în termeni financiari.  *Explicitarea modului în care va fi implicată comunitatea, mai ales zona marginalizată, în activitățile de monitorizare și evaluare* | Document suport L. Monitorizarea cu participarea comunității |  |
| 15. | Evaluarea prezentării și măsurării indicatorilor folosiți pentru măsurarea atingerii obiectivelor SDL.  *Verificarea țintelor propuse pentru indicatorii de realizare si rezultat POCU, in acord cu țintele minime prevăzute în Anexa la Modelul Cadru SDL ”Indicatori 5.1”.*  *Verificarea modalității de măsurare a indicatorilor (de ex., repetarea studiului de referință la sfârșitul finanțării DLRC)* | Anexa 22 SDL *- Procedura de monitorizare și* evaluare a SDL, inclusiv indicatorii POCU și POR |  |
| 16. | Bugetul este distribuit în mod logic între măsurile prevăzute în Planul de acțiune și reflectă strategia, în conformitate cu Modelul Cadru de SDL. | Anexa 23 – *Bugetul SDL* |  |

## 

1. *În conformitate cu definiția dată de POCU, comunitățile roma sunt „acele comunități în care populația aparținând minorității roma reprezintă minim 10% din totalul populației la nivelul comunității”. Corespunzător, comunitățile cu în care populația aparținând minorității roma este prezentă într-un procent mai mic de 10% din totalul populației la nivelul comunității respective sunt considerate a fi comunități non-roma.* [↑](#footnote-ref-1)